Prof. dr. Siniša Malešević; University College Dublin

Naslov izlaganja: ‘*Organizirano nasilje: sociološke refleksije’*.

Biografija

Siniša Malešević je redovni profesor i predstojnik odsjeka za sociologiju na najvećem sveučilištu u Republici Irskoj - Sveučilišni koledž Dublin (University College, Dublin). Također je bio gostujući profesor i istraživač na Université Libre de Bruxelles, Institutu za humaničticke znanosti u Beču, Londonskoj školi ekonomije, Univerzitetu Uppsala i Nizozemskom institutu za napredne humanističke studije i društvene znanosti u Amsterdamu. Uz to je 2018 izabran za višeg znanstvenog istraživača na CNAM-u u Parizu (Conservatoire national des arts et métiers, Paris) Francuska.

Maleševićevi istraživački interesi uključuju komparativno-povijesnu i teorijsku analizu etniciteta, nacionalnih država, nacionalizma, carstava, ideologije, rata, nasilja i socioloških teorija. Autor je deset knjiga: *Ideology, Legitimacy and the New State* (London, Routledge 2002), *The Sociology of Ethnicity* (London, Sage 2004), *Identity as Ideology* (New York, Palgrave 2006) *The Sociology of War and Violence* (Cambridge University Press 2010), *Nation-States and Nationalisms* (Cambridge, Polity Press 2013), *The Rise of Organised Brutality* (Cambridge, Cambridge University Press 2017), Grounded *Nationalisms* (Cambridge University Press 2019), te kao ko-autor *Classical Sociological Theory* (London, Sage 2021), *Contemporary Sociological Theory* (London, Sage 2021) i *Why Humans Fight: The Social Dynamics of Close-Range Violence* (Cambridge University Press 2022). Njegova knjiga *The Rise of Organised Brutality* dobitnik je nagrade za najbolju knjigu 2018. Američkog sociološkog udruženja, a *Grounded Nationalisms* bio je drugoplasirani (počasno priznanje) nagrade Stein Rokkan za komparativna društvene istraživanja u 2020. Malešević je također autor preko 100 recenziranih članaka u međunarodnim časopisima. Održao više od 140 predavanja po pozivu širom svijeta (Yale, Princeton, Oxford, Cambridge, LSE, Amsterdam, Uppsala, Bruxelles itd). Njegove knjige i radovi su prevedeni na 13 jezika.

U 2010. izabran je za člana Kraljevske irske akademije, u 2012. izabran je za vanjskog člana Akademije nauka i umjetnosti Bosne i Hercegovine. U 2014. izabran je za člana Evropske akademije nauka - Academia Europaea.